text: Tað var eitt sera hugsavnað føroyskt U19-landslið, sum vant burturúr Saudi Arabia í dag. Føroyar vunnu heili 41-23, eftir hálvleiksstøðuna 22-11. Við hesum eru Føroyar í U19 HM-fjórðingsfinaluni, sum verður leikt hósdagin.
text: #000000
text: Bæði liðini byrjaðu eitt sindur trilvandi og gjørdu tríggjar tekniskar villur í part fyrstu 5 minuttirnar. Kenslan var tó, at føroyska liðið hevði yvirtakið. Okkara komu fram um og øktu so líðandi um leiðsluna í leypi av hálvleikinum. Føroyska verjan stóð væl, og var tað týðuligt, at næsttoppskjúttin í kappingini á høgra vongi hjá Saudi Arabia ikki skuldi fáa nógv pláss. 15 ára gamli Jákup Egholm vardi hann væl og var Jákup eisini heilt einastandi í álopinum og gjørdi 8 mál uppá 8 royndir av vinstra vongi í fyrra hálvleiki. Góða verjan gjørdi eisini arbeiði lættari hjá føroyska málverjanum, Sasha Lacok, sum stóð væl við 38% í fyrra hálvleiki. Tað tóktist sum um, at Saudi Arabia hugsavnaði seg somikið um at verja fyri Óla Mittún, at teir heilt gloymdu hinar. Ferð eftir ferð stóð Ísak púra fríður á strikuni, Jákup Egholm á vonginum og tríggjar ferðir á rað spaseraði Rókur Ziskason ígjøgnum á høgra bakki. Okkara skoraðu væl uppá kjansirnir og var skoringsprosentið á heili 79. Liðini fóru til hálvleiks við heili 22-11 til Føroyar.Okkara hildu áfram har teir sleptu í seinna hálvleiki, og eftir 40 minuttir stóð 30-13 og alt var væl og virðiliga avgjørt. Føroysku venjararnir nýttu høvið at fordeila orkuna í mun til komandi dystir, og nakrir leikarar, sum ikki hava spælt so nógv, sluppu at royna seg. Okkara spældu fyri tað mesta 7 móti 6 og riggði hetta væl í mun til at stýra leikferðini í dystinum og ikki skrúva hana ov nógv upp. Trúgvi Hávardsson, sum ikki spældi í gjár, spældi ein fínan dyst í føroyska álopinum, har stýrdi seinastu 20 minuttirnar við góðum mann móti mann spæli og hópin av fríspælingum. Eisini kom Leivur Joensen inn í føroyska málið og stóð hann sera væl við 47%.Eftir dystin var Jákup Egholm kosin til best leikara í dystinum. Jákup spældi bert fyrra hálvleik, men var heilt framúr í bæði verju og álopi, har hann skeyt 8 mál uppá 8 royndir.Føroyar eru nú í HM-fjórðingsfinalunum og sostatt í topp 8 í heiminum. Føroyski hópurin skal nú flyta úr strandarbýnum Opatija inn í landið til Varazdin, har endaspælið verður leikt. Føroyar spæla fjórðingsfinalu, antin móti Egyptalandi ella EM-vinnarunum frá í fjør, Spania, hósdagin, antin kl. 12.00 ella 13.30, hetta alt eftir hvør vinnur seinna dystin í bólkinum hjá Føroyum í dag. Vinnur Týskland móti Iran, so vinnur Føroyar bólkin og skulu spæla kl. 11.00. Vinnur Iran, so verða Føroyar nr. 2 og skulu spæla kl. 13.30. Dystirnir kunnu stroymast á youtube hjá IHF, sum eitur IHF Competitions.Dystargongdin Saudi Arabia – Føroyar:5 min. 2-310 min. 2-615 min. 5-1020 min. 7-1425 min. 10-1830 min. 11-2235 min. 12-2540 min. 13-3045 min. 16-3050 min. 19-3455 min. 21-3860. min. 23-41Málskjúttar hjá Føroyum:Ísak Vedelsbøl 9Jákup Egholm 8Óli Mittún 4(1)Trúgvi Hávardsson 4Óla Jákup Gaard Olsen 4Rókur Ziskason 3Sofus í Selvindi Nattestad 3Tóku Fríðriksson 2Rói Seyer Hjaltason 2Niklas Gaard 1Høgni Højsted 1Málverjar:Aleksandar Lacok 38%Leivur Joensen 47%
text: #000001
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000003
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006